**Často kladené otázky:**

**Otázka: Termín na predloženie žiadosti je do 10. mája 2016, znamená to, že stačí najneskôr v tento deň podať žiadosť na pošte? Rozhoduje poštová pečiatka?**

Odpoveď:   
Áno, vo verejnej výzve v bode 3. Spôsob predloženia žiadosti o poskytnutie dotácie je uvedené: Ak žiadateľ predkladá žiadosť o poskytnutie dotácie poštou rozhoduje dátum uvedený na poštovej podacej pečiatke na obálke žiadosti.

V prípade ak žiadateľ predkladá žiadosť o poskytnutie dotácie osobne rozhoduje dátum uvedený na pečiatke podateľne na obálke žiadosti. Obálky alebo balíky doručené a zaregistrované podateľňou ministerstva zdravotníctva po termíne nebudú hodnotené vôbec a budú vrátené organizácii, ktorá žiadosť o poskytnutie dotácie odoslala.

**Otázka:** **V koľkých exemplároch je potrebné zaslať žiadosť o poskytnutie dotácie?**

Odpoveď:   
V rámci dotačného programu je potrebné zaslať 1x originál žiadosti, so všetkými povinnými prílohami, ktorý bude zviazaný hrebeňovou väzbou a 1x kópiu žiadosti bez identifikácie tiež zviazaná. Kópia bez identifikácie žiadateľa bude obsahovať len žiadosť, popis projektu a štruktúrovaný rozpočet (na kópií bez identifikácie nesmú byť viditeľné znaky žiadateľa, adresa, podpisy a pečiatky).

**Otázka:** **Kde sa nachádza formulár žiadosti o poskytnutie dotácie?**

Odpoveď:   
Formulár žiadosti o poskytnutie dotácie tvorí príloha č. 2 až príloha č. 4 zákona a nachádza sa na webovej stránke [www.health.gov.sk](http://www.health.gov.sk) v časti „Projekty a výzvy“ – „Protidrogová politika-„Dotačná podpora“.

**Otázka**: **Je potrebné na CD nosič nahrať aj povinné prílohy?**

Odpoveď:   
Nie, na CD stačí nahrať žiadosť (s projektom), popis a rozpočet. Žiadame neskenovať, zaslať prílohy vyplnené. Ostatné doklady nie je nutné nahrávať na CD.

**Otázka:** **Ako správne číslovať strany?**

Odpoveď:   
Po zviazaní projektu očíslujete každú stranu (aj ručne) poradovým číslom vrátane príloh.

**Otázka: Vo verejnej výzve v bode 6. Podmienky poskytnutia dotácie je uvedená ako jedna z povinných príloh popis projektu na ktorý sa dotácia požaduje. Je nejaký predpísaný povinný formulár k tejto prílohe?**

Odpoveď:   
Nie, nie je. Je na žiadateľovi, akú formu a rozsah si určí.

Otázka: **Je možné žiadať dotáciu na zmenu stavby alebo stavebnú úpravu?**

Odpoveď:   
Áno. Podľa zákona o dotáciách je možné poskytnúť dotáciu na zmenu stavby alebo stavebnú úpravu, avšak len na úpravu zariadení, ktoré sú určené na prevenciu, liečbu alebo resocializáciu drogovo závislých osôb.

Ak žiadateľ bude žiadať v rámci dotácie na zmenu stavby alebo stavebnú úpravu povinnosťou žiadateľa bude doložiť doklady vyplývajúce so zákona o dotáciách (§ 4 ods. 8).

Otázka: **Je nutné si zakladať samostatný bankový účet na príjem dotácie?**

Odpoveď:   
Áno. Vyplýva to zo zákona o dotáciách § 5, ods. (4) bod f). Žiadateľ, s ktorým bude uzatvorený zmluvný vzťah je povinný viesť dotáciu na osobitne zriadenom účte v banke alebo pobočke zahraničnej banky.

Otázka: **Je nutné použiť na projekt aj vlastné zdroje?**

Odpoveď:   
Áno. Vyplýva to zo zákona o dotáciách § 4, ods. 2 ktorý znie „ z celkových nákladov na riešenie projektu možno poskytnúť dotáciu najviac do výšky 95% nákladov na projekt, pričom žiadateľ je povinný preukázať, že má na financovanie projektu zabezpečených najmenej 5% z iných zdrojov.

Použiť je možné vlastné alebo iné zdroje. Vlastné zdroje sa preukazujú kópiou výpisu účtu, kde je minimálny zostatok vo výške požadovaných 5%. Iné zdroje sa preukazujú napr. písomným záväzkom/prísľubom tretej strany (iný sponzor, mesto, obec), že poskytne na konkrétny projekt a konkrétnu aktivitu z neho, konkrétnu finančnú čiastku. Ak žiadateľ predkladá súčasne viac žiadostí o dotáciu, je potrebné preukázať 5% z každej žiadosti – zostatok na účte musí pokryť všetky predkladané žiadosti (narátané spolu). V prípade, ak bude schválená dotácia, bude nutné v rámci vyúčtovania dokladovať aj príjem tejto spoluúčasti a jej použitie. Za iné alebo vlastné zdroje sa však nepovažuje nefinančný dar.

Otázka: **V zákone sa uvádza, že žiadateľ má poskytnúť na financovanie projektu 5% finančných prostriedkov z iných zdrojov. Berie sa 5% spolufinancovania z celkových nákladov na projekt alebo zo žiadanej sumy dotácie?**

Odpoveď:   
5% spolufinancovania, sa vyráta z celkových nákladov na projekt. A to tak, že Vy si vyčíslite sumu, ktorú budete potrebovať na realizáciu projektu. Napríklad celý projekt za 10.000,00 eur, takže 9 500,00 eur budú žiadané finančné prostriedky od MZ SR a 5% použitia iných zdrojov bude zvyšných 500,00 eur. Nerobí sa to opačne, pretože Vám nebude sedieť suma 5% spolufinancovania.

Otázka: **Ak žiadateľ podá v rámci verejnej výzvy viac žiadosti o dotáciu, je nutné aby každá žiadosť obsahovala originály alebo úradne overené kópie povinných príloh (napr. konkurzný súd, poisťovne, daňový úrad?) Nestačia už len kópie?**

Odpoveď:   
Nie, nestačia len kópie. Každá žiadosť musí obsahovať povinné prílohy (podľa § 3 ods. 5 a § 4 ods. 7 a 8 zákona o dotáciách) buď vo forme originálu alebo úradne osvedčenej kópie nie staršej ako tri mesiace ku dňu predloženia žiadosti o dotáciu.

Dotáciu možno poskytnúť žiadateľovi len po splnení podmienok podľa tohto zákona a zákona o rozpočtových pravidlách.

Otázka: **Kto môže byť garantom projektu?**

Garant projektu je osoba, ktorá má vysokoškolské vzdelanie v  danej oblasti (psychológ, lekár, odborní pracovníci v oblasti prevencie......). Odbornosť garanta žiadateľ preukazuje fotokópiou certifikátu, diplomu a pod..